Mahasanghika

Mahāsāṃghika (sanskrit: महासांघिक, kinesisk: 大眾部, pinyin: dàzhòng-bù), bokstavelig «den store forsamling», var en av de tidlige buddhistiske skolene i det gamle India. Dens opprinnelse er fortsatt usikker og gjenstand for debatt. Skolens klosterdisiplin eller vinaya synes å representere en gammel versjon, og har derfor viktige implikasjoner for historien til vinaya-versjonene hos de andre buddhistiske retningene.